《癸巳岁除夜诵孟浩然归终南旧隐诗有感戏效沈休文八咏体作 其三 不才明主弃》
宋代·程俱

沃壤有多稼，良工无废材。固知时不弃，正坐老无媒。

病骥终难驾，寒花不易开。古来天下士，取次没蒿莱。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。